
NR.SC2007 - 3783   DIN 15.02.2007
REFERAT

privind actualizarea valorii Devizului General pentru obiectivul 
„Modernizare str. I. Văcărescu – Podul Eroilor”
În bugetul din anul 2007 a fost prevăzută şi consolidarea Podului Eroilor.Podul Eroilor, dat în exploatare în anul 1938, are capacitatea portantă limitată atât datorită vechimii cât şi normelor în vigoare la data proiectării structurii, care prevedeau valori ale încărcărilor cu mult sub nivelul celor actuale.
Studiul de Fezabilitate aferent acestui obiectiv a fost aprobat în Consiliul Local prin Hotărârea nr. 21 din 25.01.2005 , la valoarea de 967.852,9 RON reprezentând 234.961 euro.
În programul de achiziţii al anului 2007 este cuprinsă şi achiziţionarea contractului de execuţie a lucrărilor de consolidare a Podului Eroilor.

Urmare  solicitării consilierilor municipali, prin adresa nr. SC 2005 – 20602 din 05.12.2005 proiectantului acestui obiectiv, SC APECC SRL,  i s-a cerut reactualizarea devizului general, înaintea organizării licitaţiei pentru execuţia lucrărilor.

În urma actualizării investiţia a ajuns la valoarea de 2.917.950 RON reprezentând 855.628 euro. 

Având în vedere cele mai sus prezentate precum şi memoriul justificativ, anexat, întocmit de către proiectant, alăturat vă înaintăm spre aprobare valoarea actualizată a obiectivului „Modernizare str. Văcărescu - Podul Eroilor”.

Privind actualizarea valorii devizului general 

pentru obiectivul de investiţie: 

“Modernizare str. I. Văcărescu – Podul Eroilor”



Consiliul Local al Municipiului Timişoara

Având în vedere referatul nr. SC2007 – 3783   din 15.02.2007   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:” Modernizare str. I. Văcărescu – Podul Eroilor”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.21/25.01.2005 - privind aprobarea Studiului de Fezabilitate :” Modernizare str. I. Văcărescu – Podul Eroilor”

In conformitate cu prevederile art.36, alin. 2, lit. b) din Legea nr.215/.2001 -  privind administratia publică locală, republicată;

În temeiul art. 45 din Legea nr.215/.2001 -  privind administratia publică locală, republicată;

HOTĂRĂŞTE:
Art. 1. Se aprobă actualizarea valorii devizului general pentru obiectivul de investiţii:  ”Modernizare str. I. Văcărescu – Podul Eroilor” de la valoarea 967.852,9 lei RON (234.961 euro ) la valoarea 2.917.950 lei RON reprezentând 855.628  euro, conform anexei care face parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier

